মধ্যপ্রদেশে শৌচাগারের দূষিত বর্জ্য মিশল পানীয় জলে, মৃত ৮, অসুস্থ বহু

ওয়েবডেস্ক- বছরের শুরুতেই বিপর্যয়! মধ্যপ্রদেশের (MadhyaPradesh) ইনদওরের (Indore) দূষিত পানীয় জল (Contaminated Drinking Water) পান করে ৮ জনের মৃত্যু। এই ঘটনায় রাজ্যজুড়ে তোলপাড়। অসুস্থ প্রায় ১১০০ জন। ঘটনার জেরে তীব্র উত্তেজনা। বড়সড় প্রশ্নের মুখের রাজ্যের মন্ত্রী কৈলাস বিজয়বর্গীয় (State Minister Kailash Vijayvargiya) তথা বিজেপি সরকার (BJP Government)। মধ্যপ্রদেশের মন্ত্রী কৈলাস বিজয়বর্গীয় জানিয়েছেন, সমস্ত অসুস্থ বাসিন্দাদের চিকিৎসার দায়িত্ব নিয়েছে রাজ্য সরকার। মৃতদের পরিবারকেও আর্থিক সাহায্যের আশ্বাস দিয়েছেন তিনি। মন্ত্রী বিজয়বর্গীয় বলেন, অসুস্থু ব্যক্তিদের চিকিৎসার ব্যবস্থার করেছে সরকার। পাঁচটি অ্যাম্বুলেন্স বরাদ্দ রাখা হয়েছে।

গতকালের তুলনায় এই সংখ্যা একটু কমেছে। গত রাত থেকে ৬০ জন ব্যক্তি সমস্যা নিয়ে হাসপাতালে এসেছেন, অর্ধেকেই চিকিৎসার পরে বাড়ি ফিতে যেতে পেরেছে। বিজয়বর্গীয় আরও জানান, ‘‘যাঁদের অবস্থা গুরুতর ছিল তাঁদের হাসপাতালে পাঠানো হয়েছে৷ আমরা অরবিন্দ হাসপাতালে ১০০টি বেড, এমওয়াই হাসপতালে ১০০ বেডের একটা গোটা ওয়ার্ড অসুস্থদের চিকিৎসার জন্য রাখা হয়েছে। বেশ কিছু বাচ্চাকে নেহরু হাসপাতালে পাঠানো হয়েছে।

মন্ত্রী আরও জানান, যে জায়গায় এই ঘটনা ঘটেছে সেখানে অর্থনৈতিক দিক থেকে পিছিয়ে মানুষে বাস, তাই তাদের চিকিৎসার সব খরচ সরকার বহন করবে। যতক্ষণ না রোগীরা অসুস্থদের আসা বন্ধ হচ্ছে, আমরা ভাগীরথপুরাতেই থাকব’। বিজয়বর্গীয় জানান, পানীয় জলে দূষণ ছড়িয়েছিল, সেটিকে শনাক্ত করা গেছে, সেটি সরানো হয়েছে। এক-দু’দিনের মধ্যেই পরিস্থিতি স্বাভাবিক হয়ে যাবে৷ নাগরিকদের ফুটিয়ে জল পান করার নির্দেশ দেওয়া হয়েছে৷

আরও পড়ুন- ২০২৫-এ ভারত ঘটে যাওয়া ১০ বড় ঘটনা, দেখে নিন একনজরে

মেয়র পুষ্যমিত্র ভার্গব এখন পর্যন্ত সাতজনের মৃত্যুর বিষয় নিশ্চিত করেছেন, ভাগীরথপুরায় অসুস্থ ১,১০০ জনেরও বেশি৷ ১১১ জন হাসপাতালে ভর্তি। বিজয়বর্গীয় স্বীকার করে নিয়েছেন, আধিকারিকদের ভুলেই এই ঘটনা কঠোর ব্যবস্থা নেওয়ার আশ্বাস। পুর কর্পোরেশনের কমিশনার দিলীপ কুমার যাদব বলেন, মূল জল সরবরাহ পাইপলাইনে কোনওভাবে লিক হয়ে গিয়েছে। তার উপরেই শৌচালয় ছিল। সেখান থেকেই এই দুষণ।

মুখ্যমন্ত্রী মোহন যাদবের নির্দেশে, একজন জোনাল অফিসার সহ এক সহকারি অফিসার, একজন ইনচার্জ সাব-ইঞ্জিনিয়ারকেও বরখাস্ত করা হয়েছে।